
AUCTOR: 


PRAEFATIO, 


Medusae  et  imaginum  et  mythi  originem  pervesti- 
gantibus  summa  cum  diligentia  ea  vestigia  premenda 
sunt,  quibus  quaestio  in  Orientem  versus  dirigatur. 
Quae  quum  paucis  indicari  nequeant,  operis  mei,  quod 
jam  jam  ad  finem  perducturus  sum,  specimine  ea  artis 
monumenta  indicavi,  quibus  mythi  interpretatio  confir- 
metur.  Spero  fore,  ut  mox  intelligenti  archaeologorum 
judicio  et  mytho  et  monumentis  explicatis  probavisse 
videar,  Medusae  caput  solem  esse,  Persei  vero  pugnam 
in  Graecorum  mythis  ad  solis  ortum  spectare. 


Medusae  imagines  ad  lunam  referendas  esse  quum 
fere  omnes  censeant,  usque  ad  hanc  qua  vivimus  aeta- 
tem  nondum  satis  explicatum  est,  qua  ratione  sol  gravi 
certamine  lunam  devincat.  Constat  enim  inter  omnes 
Perseum  solis  deum  esse. 

Equidem  Medusam  solem  esse  arbitror;  mythum 
vero  ex  Asia  in  Europam  translatum  esse  jam  ea  de- 
monstrant,  quae  hac  dissertatione  exponam. 

Prius  quam  opus  aggrediar,  paucis  eorum  mentio 
facienda  est,  qui  in  hac  quaestione  operam  colloca- 
verint. 

Ac  primum  quidem  monendum  est,  Rad.  Rochetti 
(vide:  Journal  des  Sav.  1834.  Mai  p.  281)  argumenta 
Carolum  O.  Muellerum  jure  improbasse  et  rejecisse 
fvide  scr.  min.  II.  p.  678).  Sententiam,  quam  Rochet- 
tus  parum  defendit,  Capranesius  denuo  exposuit  (in 
Ann.  arch.  rom.  Vol.  XII.  p.  206),  quamvis  negligen- 
tius  rem  traetaverit»  Quod  mirum  est  de  eis,  qui  de 
numis  Populoniae  egerunt.  Obstabat  quidem  quod 
Eckhelius  in  his  tractandis  erravit.  Itaque  de  numis 
Populoniae  pauca  monenda  sunt.  Quam  urbem  in 
maris  ora  sitam  rebus  navalibus  floruisse  numi  demon- 
strant,  quorum  typi  ex  parte  quidem  ad  res  navales 

alludant*),  Quibus  in  numis  tractandis  signa  quaedam 
stellis  similia  haud  facilia  sunt  explicatu.  Aut  unum 
aut  duo  in  singulis  numis  reperiuntur.  Eckhelius  (in 
N.  V.  A.)  pro  stellis  habenda  esse  censuisset,  nisi  in 
numo,  quem  I.  16.  edidit,  steilae  quae  videtur  imago 
paullulum  differret.  Haec  vero  sententiam  illam  pror- 
sus  non  pervertit;  de  sole  enim  cogitare  licet,  quem 
veteres  fere  ut  stellam  finxisse  constei  Utrum  in  numo 
ejusdem  tabulae  decimo  rotunda  quaedam  signa**)  ad 
minores  stellas  spectent  an  aliud  indicatum  sit,  in  me- 
dio  relinquendum  est.  In  alterius  tabulae  numo  primo 
lineola  apposita  est.  Quamvis  non  decernam  quo  haec 
pertineat,  stellae  signum  effictum  esse  arbitror.  Primum 
enim  me  fugit,  qua  ratione  de  alia  re  cogitari  possit, 
deinde  stella  lunulae  apposita  (in  ejusdem  numi  altera 
parte)  aliquid  simile  significet  necesse  est  atque  ut 
exemplum  afferam  in  tab.  XI.  numo  tertio, 

Ubicunque  vero  duae  stellae  cum  majore  sidere, 
aut  sole  aut  luna,  conjunctae  inveniuntur,  dubium  esse 
fere  nequit,  quin  stella,  quae  et  vespertina  et  matutina 
vocetur,  indicata  sit  ***). 

Quod  quum  ita  sit  Eckhelii  (1.  a.)  opinionem  reji- 
ciendam  esse  sequitur,  quum  in  larva  non  habeas,  quod 
stellis  facias.  Recte  igitur  Streberus  in  act.  phil.-hist. 
acad.  bav.  vol.  I.  p.  131  sq.,  ann  21  ejus  sententiam 
improbavit.  Addidit  se  suam  esse  confirmaturum,  quod 


*)  Apud  eos  auctores  inveniuntur,  quos  G.  Dennis  in  libro 
de  urb.  et  loc.  sep.  Etrur.  comp.  p.  524.  26.  vers.  Meissner 
affert. 

**)  Conf.  „a  Catalogue  of  the  vases  in  the  British  Museum" 
I.  244. 

***)  Conf.  Wieseler  in  „Nuove  Memorie  dell'  Inst."  Vol.  II. 
det.  XIV.  1. 

nescio  utrum  fecerit  necne,  Etiam  C.  0.  Muellerus  de 
Gorgoneo  non  dubitavit,  cf.  Mon.  Art.  Vet.  I.  LXIIL 
333.  Plautii  numum  similem  Gorgonis  imaginem  con- 
tinentem  ne  conferamus,  Victoria  adversae  partis  pro- 
hibet  quadrigam  in  sublime  rapiens  (cf,  Plin.  N.  H. 
XXXV.  §.  108.  p.  365.  Chr.  Url.);  Medusae  enim  ca- 
pite  addito  Victoriae  vim  gravissimam  esse  indicatur. 
Etiam  ceteri  numi,  quos  Eckhelius  affert,  parum  in 
hanc  rem  faciunt, 

Quod  attinet  ad  numos  illos  Populoniae  maxime 
quaerendum  est,  quid  in  Medusae  capite  stellae  illae 
indicent,  quattuor  radiis  compositae. 

Veneris  stella,  quum  diem  et  aperire  et  occludere 
videatur,  cum  diei  et  noctis  sidere  simili  ratione  con- 
jungi  potest.  Quaeritur  quo  Gorgoneum  referendum 
sit.  Quam  litem  ut  dirimamus  Rhodiorum  numi  adhi- 
bendi  sunt. 

Artis  igitur  periti  concedant  necesse  est,  maxime 
in  Rhodiorum  numis  Apollinis  imaginem  prorsus  non 
discedere  a  typo,  quo  masculae  Medusae  facies  reprae- 
sentetur.  Qui  Rhodiorum  numi  ex  parte  quidem  docu. 
mento  sunt,  Medusae  caput  solis  esse  symbolum.  Quod 
aperte  numus  quidam  demonstrat,  quem  Eckhelius 
tab.  XII,  18  edidit.  Conf.  Brandisii  libri?  quem  in- 
scripsit:  Das  Miinz-;  Mass-  und  Gewichtswesen  inVor- 
derasien  bis  auf  Alexander  den  Grossen,  p.  342  nec 
non  p.  485.  col.  4.  (magistratuum  nomina.) 

Rhodiorum  insula  Solis  jussu  e  mari  provecta  esse 
credebatur,  quare  in  numis  plerumque  Apollinis  Solis, 
interdum  Bacchi  caput  invenitur,  quae  numina  hae  in 
insula  in  unam  notionem  confundebantur.  Cur  haec 
numina  solaria  numis  repraesentata  sint,  facile  intel- 
ligitur. 

Solent  enim  veteres  deos  vel  eorum  simulacra, 

quae  ipsi  possident  aut  colunt,  numis  ostendere.  Atque 
quum  insula  a  sole  e  mari  provecta  esse  ferretur,  non 
absonum  erat,  quod  etiam  deum  e  mari  provectum  nu- 
mis  repraesentari  voluerunt. 

Etiam  Eckhelius  „caput  Solis  obversum  passis  cri- 
nibus  adstitutis  binis  alis"  effictum  esse  vidit.  „Solis 
caput"  inquit  „hac  forma  absque  alis  tamen,  saepe  in 
Rhodiorum  numis  videre  licet,  neque  alas  capiti  Solis 
affixas  in  alio  antiquitatis  monumento  conspicere  me 
memini.  —  Hujus  symboli  facilis  explicatus,  nam  ut 
radii  calorem  et  lucem  a  Sole  exeuntem  indicant,  ita 
alae  celeritatem,  qua  per  immensa  spatia  circuitu  diurno 
fertur,  exprimunt,  aut  quod  Sol  velut  in  aere  libratus, 
tanquam  alis  propriis  nullo  alieno  adminiculo  se  sus- 
tentat."  Neutram  explicationem  admittendam  esse  per- 
suasum  habeo,  ne  priorem  quidem,  quum  statim  eluceat 
capitis  alas  mentis  indicare  alacritatem  vel  motum. 
Solis  dei  alae  capitis,  quum  in  ceteris  Rhodiorum  nu- 
mis  non  inveniantur,  in  hoc  de  quo  agimus  numo  ali- 
quid  insuetum  habent,  neque  vero  mirum,  modo  ad  id 
temporis  momentum  referendas  esse  censeas,  quo  solis 
certamen  fiat,  quod  matutinum  esse  conjicio.  Alis  igi- 
tur  additis  artificem  labores  Solis  orientis  significasse 
putaverim.  Exemplum  adhibeo  Thetidis,  quae  quum 
alias  a  sororibus  specie  non  differat,  in-  fronte  alas 
parvas  gerat  (vide:  Mon.  deir  Inst.  1832.  t.  37,  Over- 
beck,  G.  H.  B.  8,  4).  Notissimae  sunt  Bacchi,  Musa- 
rum,  Sirenum,  Parcarum  alae. 

Facies  vero  illa  solaris  Medusae  est,  quae  res  propter 
angues  illos  nodatos  statuenda  est,  qui  sub  mento  appo- 
siti  Medusae  proprii  habentur.  Sequitur  in  hoc  numo 
Solis  et  Medusae  mascula  facie  praeditae  capita  nihil 
inter  se  differre.    Quare  etiam  in  numis  Populoniae 

non  statim  de  lunae  facie  gorgonea  Orphicorum  cogi- 
tandum  esse  concedendum  est. 

Stellae  illae  Graecis  Italisve  non  debentur;  in  artis 
vero  monumentis,  quae  ad  Orientem  spectant,  saepe 
inveniuntur. 

Quibus  expositis  eo  redire  licet,  unde  profecti 
sumus.  Populonia  urbs,  ad  mare  sita,  multis  rationibus 
cum  Orientis  populis  artibusque  commercium  habuisse 
potest.  Atque  quum  in  Etruria  Orientalium  artem 
alias  viguisse  demonstraturus  sim,  etiam  in  stellis  illis 
idem  statuere  non  dubito,  Exemplum,  quod  afferam, 
gravissimum  esse  documentum  potentiae,  qua  terra 
marique  Orientales,  quicunque  sunt,  rebus  artibusque 
Occidentalium  sese  immiscuerunt ,  simul  vero  in  hac? 
quam  institui,  quaestione  plurimum  valere,  mox  appa- 
rebii  Agitur  de  disco  manubriato,  de  quo  Brunnius 
disseruit  in  Ann.  arch  rom.  vol.  XXX.,  ann.  1858, 
p.  387.  Certamen  repraesentatum  est,  quo  Perseus 
Medusam  devincit.  Tertius  Mercurius  accedit,  Persei 
comes.  Nomina  addita  sunt,  quare  res  in  dubium  vo- 
cari  nequit.  Medusae  masculae  nomen,  quod  ad  mythum 
attinet,  gravissimi  est  momenti,  simul  vero  testimonium, 
rationem  certam  esse,  quam  inter  Tarsum  et  Perseum 
intercedere  gemma  petroburgensi  adhibita  alio  loco 
ostendam.    Ex  eis,  quae  Brunnius  exponit  *),  duae  res 


*)  Dicit  Brunnius:  Ma  la  figura  attaccata  da  Perseo  sullo 
specchio,  e  veramente  la  Medusa?  L'iscrizione  offre  un  nome 
affatto  sconosciuto  VSRAT  (i.  e.  Tarsensis.  Dissentit  Cavedonius 
in  „Bull.  dell'  Inst.u  1859,  'p.  176,  cujus  sententia  doctior  est) 
nel  quale  io  per  me  non  so  rintracciare  nessuna  relazione  col 
nome  non  pur  di  Medusa,  ma  nemmeno  con  nessun  altro  della 
mitologia  greca.    La   figura  stessa  mostra  un  carattere  molto 

concludendae  suni  Ac  primum  quidem  olim  mascu- 
lam  fuisse  Gorgonis  naturam  veri  simile  fit.  Vocis 
enim  exitus,  quum  in  u  desinat,  una  cum  figurae  specie 
externa  veri  simile  reddit,  artificem  de  numine  mare 
eogitasse,  Quae  sententia  in  tot  Gorgonea  cadit,  ut 
decerni  nequeat,  utrum  Gorgoneum  saepius  maris  an 
feminae  speciem  prae  se  ferat,  Eis  temporibus,  quibus 
Gorgoneum  lunare  esse  symbolum  magis  magisque 
putabatur;  atque  labores  animi  (et  cupidines  et  pa- 
tientia),  Medusae  facie  exprimi  coepti  sunt,  fere  neces- 
sario  virginis  facies  praeferebatur,  quum  et  mollior  sit 
feminarum  animus  et  molliora  oris  lineamenta  omnes 
animi  labores  disertius  effingant;  etiam  in  mascula  ita 
transire  possint,  ut  prior  status  non  prorsus  evanescat, 
Gorgoneam  illam  faciem  inter  monumenta  etrusca  fre- 
quentissimam  esse  et  Capranesius  monuit  et  apud 
omnes  constat,  cujus  rei  specimen  etiam  in  speculo 
illo  invenitur.  Deinde  summi  est  momenti;  quod  Me" 
dusa  Tarsensis  dicitur. 

Nomina  etruscis  litteris  addita  Etruscos  numen 
asianum  novisse  ostendunt.  Artifices;  quum  usum  cu- 
rent  vulgarem,  notam  rem  expresserint  necesse  est. 
Arcto  igitur  scilicet  commercii  vinculo  rebus  Tarsen- 
sium  Etruscorum  res  adhaeserunt.  Nomine  illo  appo- 
sito  simul  apparet,  alienum  visum  esse  monstrum  gor- 
goneum,  Non  vero  sequitur,  Etruscos  vel  nautas  vel 
artifices  Medusam  ejusque  mythum  in  Asia;  quae  minor 
vocatur,  cognovisse,  quum  etiam  in  Sicilia  Tarsensium 


indeciso :  la  faccia  disgraziamente  di  donna ,  Fabito  leggiore  che 
ravvolto  intorno  alle  coscie  e  tirato  sulla  spalla  sinistra,  nemmeno 
pare  convenir  ad  una  donna,  ed  il  petto,  come  mi  vien  comuni- 
cato  dal  che  Migliarini  dopo  1'essatto  esame  delF  originale,  sem- 
bra  piuttusto  d'uomo. 

mythus  innotescere  potuerit.  Constat  enim,  in  Sicilia 
prae  ceteris  Phoenices  viguisse,  quem  populum  ad  Per- 
sei  fabulam  pertinere,  alio  loco  demonstrandum  est. 
Ibidem  Asianorum  est  triquetrum  illud,  quod  quum  per 
omnem  fere  terrarum  orbem  in  usu  fuisse  constet  et 
Siculorum  insulae  triquetrae  symbolum  fuerit,  monu- 
mentis  Asianorum  adhibitis  explicandum  est.  Quoniam 
in  nonnullis  monumentis  Gorgoneum  impositum  est, 
diligentius  explicare  conabor.  —  Idem  significat  sive 
tribus  sive  quattuor  cruribus  constat,  quae  res  inde 
sequitur,  quod  in  ejusdem  generis  monumentis  utraque 
species  invenitur.  (Cf.  Gaedech.  in  enc.  univ.  s.  v. 
Gorgo,  §.  17,  p.  402.)  Nihil  differre  signa,  quae  tribus 
cruribus  impositis  fiant  ab  eis,  quae  tribus  lunulis  cur- 
vatis  vel  falcibus  exhibeantur,  Eckhelius  1.  a.  p.  77 
ostendit.  Credunt  tribus  quattuorve  signi  partibus  tres 
quattuorve  anni  partes  significari.  Quam  rem  in  me- 
dio  relinquo ,  quamvis  de  illa  re  cogitari  posse  con- 
cedam ;  partium  signi  numerus  saepissime  augetur,  ut 
praeter  rotationem  citissimam  nihil  indicatum  esse  con- 
jicias.  Ornamentum  enim  illud  clipeorum  ad  simpli- 
ciorem  triquetri  formam  recedit.  Exempla  abundant  *)• 
Crucis  figuram,  cujus  ad  hastas  hastulae  obliquae  inter- 
dum  ita  apponuntur,  ut  anguli  rotundentur  (cf.  Loghi- 
ramii  Vas.  £  CCCLXXXIII ;  Monum.  d.  J.  1836. 
XXXVIII.  alia),  eandem  exprimere  rem  prorsus  con- 
stare  crediderim.    Celerrime  atque  vi  fulminea  rotatio- 


*)  In  mediis  cruribus  consertis  orbis  invenitur.  Cf.  Pinder. 
de  numis  ant.  p.  68.  n.  361 ;  Marci  Carlonii  „Bass.  Volsci  in  Terra 
cotta.  Roma.  1785."  t.  VIII;  Mus.  Etr.  Greg-  L,  XXkVIII,  4; 
Gerh.  Vas.  gr.  pict.  IV,  CCXLVI ;  Mon.  d.  I.  V,  t.  XI,  VI  et 
VII,  LXXVIII,  masc.  a.  1836.  XXXVIII;  Beul.  in  num.  Ath.  p.  19. 
aliis  locis. 

nem  fieri  numus  demonstrat  Aspendi  Pampliyliae  urbis 
Argivorum  coloniae  (vide  Comb.  Mus.  Hunt.  VII.  15). 
Solis  rotam  ejusque  rotationem  exprimi  praeter  Cayl. 
coll.  V.  CVI  et  L.  Muell.  „Religiose  Symboler  af 
Stierne-,  Kors-  og  Cirkel-Form  hos  Oldtidens  Kultur- 
folk".  p.  85.  a.  tab.  n.  24,  quod  monumentum  confe- 
rendum  est  cum  Lajardi  Mithriacorum  XLV.  20.,  laby- 
rinthi  imagines  docent.  Quamvis  enim  labyrinthus  sae- 
pius  ita  effingatur,  ut  neque  finem  neque  aditum  dig- 
noscas,  non  desunt  numi  aliquot,  quibus  quo  tela  illa 
referenda  sit  apertius  fiat.  Agitur  de  eis  numis  Cnossi 
urbis  Cretensium,  quos  Combius  1.  a.  XVIII.  17.  16. 
23.  edidit,  qui  non  discernendi  sunt  a  ceteris  ejusdem 
urbis  eandem  rem  paullo  diversa  specie  repraesen- 
tantibus. 

Maxime  porro  ad  num.  12.  ej.  tab.  animadverten- 
dum  est,  quoniam  conjicere  licet,  hastae  vel  sagittae 
ferrum  cum  fulmine  conjunctum  idem  indicare  atque 
aquilam  in  numo  illo  Aspendi  effictam,  scil.  celeritatem 
rotationis,  Cretensium  labyrinthus  ab  Daedalo  Minoi 
exstructus  esse  ferebatur.  Secundum  plerosque  auc- 
tores  (cf.  Steph.  diss.  deThes.  et  Minot  conscr.  p.  77) 
Minotaurus  ibi  versabatur,  quem  Theseus  in  medio 
aedificio  Ariadnae  ope  sive  gladio  sive  clava  confecit 
vel  certamine  inito  sufFocavit. 

Minos,  Europae  filius,  Pasiphaes  conjux,  Minotauro 
tauri  capite  praedito  septem  pueros  septemque  puellas 
devorandas  tradebat. 

De  dierum  decursu  agi  elucet. 

De  solari  numine  et  Minois  et  Minotauri  Prellerus 
Myth.  Gr,  II,  p.  118  sqq.  dixit.  Quam  rem  quum 
recte  perspexerit,  mirum  est,  quod  labyrintho  coelum 
significari  credit,  siderum  itineribus  indicatum.  Quae 
sententia  numis  quos   attuli  adhibitis  rejicienda  est. 

Procul  dubio  de  unius  sideris  rotatione  agitur*),  quod 
sidus  solem  esse  et  propter  indolem  religionum  asia- 
narum  veri  simile  fit  et  satis  confidentur  statui  potest 
propter  Minotauri  naturam  voracem  (solarem).  Sequitur 
hoc  etiam  in  ceteris  monumentis,  quae  cum  rebus  Asia- 
norum  cohaerere  possint,  conjiciendum  esse.  De  his 
monumentis  prae  ceteris  egerunt  Letronnius,  Rochettus, 
Schwenkius,  Muenterus,  Grotefendus,  Rappius,  L.  Muel- 
lerus,  Wieselerus ,  Lippmannus  **).  Ex  eis ,  quae  jam 
Muenterus  attulit,  signum  illud  per  omnem  terrarum 
orbem  inveniri  sequitur.  Sanctissimum  visum  esse 
Remusatus  (ap.  Grotefendum)  confirmat.  Et  Remusatus 
et  Lippmannus  decem  millia  signo  illo  significata  esse 
docuit.  Addit  Lippmannus  numero  totum  indicari 
mundum  qui  rotae  instar  circumvolv&tur.  Eis  monu- 
mentis,  quae  partim  ipse  affero,  partim  Gaedech.  1.  a. 
collegit,  indicari  ^crediderim  de  solis  mundi  rectoris 
rota  agi. 

In  numis  igitur  veteribus,  de  quibus  duo  tab.  I, 


*)  Ne  quis  ornamentum  Maeandrium  objiciat,  cujus  partes 
quum  modo  arctius  modo  laxius  cohaereant,  proprie  per  se  spec- 
tandae  sint.    Simplex  ornamentum  in  signorum  seriem  transiit. 

**)  Letronnius:  Examen  arch.  de  deux  questions  etc.  in  „Mejm. 
de  TAcad.  roy.  d.  inscr.  et  d.  b.  1.  XVI.  II.  p.  237  sq. ;  cf.  Ann. 
arch.  rom.  a.  1834.  t.  G.  et  p.  122  ;  Rad.  Rochettus :  Sur  la  croix 
ansde  etc,  p.  285  sq.  et  ^M&anges  d'arch.  comp."  in  Mem.  de 
l'ac.  etc.  v.  XVII.  II,  t.  IX.  8a.  8b.  9;  Schwcnckius:  Myth.  Pers. 
p.  220.  p.  395  ;  Muenterus  in  libro  de  symb.  —  Chr.  p.  72  sq. 
ann.  7 ;  Grotefendus :  Amalth.  Vol.  I.  p.  101 ;  Rappius :  ann.  rhen. 
fax.  XXXIX.  p„  116  sq. ;  L.  Muellerus:  1.  a.  et  in  „Fortsatte  Be- 
maerkninger  on  Oldtids  symboler  af  Stierne-,  Kors-  og  Cirkel-Form. 
1867";  Wieselerus  in  act.  phil.  hannov.  (XXIII),  p.  43;  Lippman- 
nus:  „Mitth.  d.  k.  k.  5str.  Mus.  fur  Kunst  und  Ind."  a.  1870.  61. 
p.  239. 

8  sq.  libelli  de  Graeis  conscripti  repraesentata  sunt, 
et  seniles  et  juveniles  plerumque  masculae  inveniuntur 
figurae  curvis  genibus  cum  rotundo  orbe  sese  prori- 
pientes.  Cf.  Waddingtonium  in:  Rev.  num.  1860.  p,  1 
sq.,  E.  Curtii  dissertationem  de  his  similibusque  figu- 
ris  conscriptam.  Eas  figuras,  quae  in  numis  inveniun- 
tur,  easque,  quae  proxime  accedunt,  eandem  sententiam 
exprimere  conjicio  atque  crura  hominum  inter  se  cir- 
cum  orbem  conjuncta  et  Gorgonea  cruribus  infixa. 
Omnia  haec  monumenta  ad  solis  rotationem  spectare 
arbitror  In  nonnullis  eorum  monumentorum,  quae 
attuli  Gaedechensius  prorsus  dissentit,  quum  de  lunae 
vi  cogitandnm  esse  censeat.  Quam  sententiam  duobus 
monumentis  inter  se  similibus  comprobari  auctor  est. 
Alterum  a  Toelkenio  in  Cat.  gemm.  berol.  III,  1.  24. 
p.  89  descriptum  est,  alterum  in  Ficoronii  ?,gemm.  an- 
tiq.a  t.  X,  invenitur.  Gravis  est  Graedechensii  error, 
quum  de  ea  ratione  moneat,  qua  sol  et  luna  de  anni 
temporibus  imperium  teneant  (p.  403).  Primum  enim 
certum  est,  caput  cui  sol  insistit  non  lunare  esse  sym- 
bolum,  quum  eadem  solis  ipsius  capitis  imago  aliunde  *) 
constet.  Facies  valde  barbata  ad  solem  radiantem 
referenda  est.  Quae  quum  cruribus  additis  citissime 
circumferatur,  necesse  est  certum  temporis  momentum 
ea  solis  figura  indicatum  esse,  quae  imposita  est.  Fla- 
gellum  sinistra  tenet,  dextram  extendere  videtur  (conf. 
Gorii  Gemm.  Flor.  II,  XIV.  1). 

Qui  status  orientem  solem  indicat. 

Eo  igitur  pervenimus,  ut  tota  solis  imagine  solem 
victorem,  capite  circumvoluto  ortum  solis  certamine 

*)  Vide  Gorii  Gemm.  astr.  L  XXX.  V;  Mus.  Cap.  I,  56;  Col- 
lezione  di  tutte  le  antichita  dello  Museo  Naniano,  264 j  Neum.  Num. 
in.  II.  IV,  5. 

perfecto  indicatum  esse  conjiciamus.  Quam  opinionem 
alia  monumenta  confirinant,  quorum  exemplum  in  mus. 
Odelscalch.  II,  XXX  invenitur.  Eo  loco  noctua  Mi- 
nervae  conspicitur,  victricis  deae  instar  clipeo  hasta 
galea  (in  capite  humano  vel  divino)  praedita,  Gorgoneo 
insistens.    Cippus  vel  columna  funebris  apposita  est. 

Caput  igitur  Medusae  mortis  symbolum  deae  sym- 
bolo  cedit. 

Quo  monumento  collato  ad  priorem  gemmam  re- 
deamus.  Sol  victus  et  sol  invictus  repraesentati  sunt. 
Quae  quum  ita  sint,  solis  devicti  imago  in  mediis  cru- 
ribus  posita  doceat  necesse  est,  quid  de  Gorgoneis 
ibidem  positis  judicandum  sit  Gorgoneum  solis  luc- 
tantis  imaginem  esse  perspicimus.  Quam  sententiam 
aliae  confirmant  rationes,  quas  jam  expositurus  sum. 

Koppius  igitur  in  Palaeogr.  crit  IV,  §.  846,  p.  330 
et  31  recentioris  quidem  artis  sed  gravissima  monu- 
menta  affert.  De  gemma  agitur  et  numo.  Qui  numus 
ibid.  p.  331  depictus  est.  Accuratius  eum  tractaverunt 
Morgensternius  et  J.  V.  Franckius  loc.  a  Koppio  alL 
Utrum  post  Koppium  alii  in  haec  monumenta  inquisi- 
verint,  equidem  nescio,  Quamvis  Morgensternius  §.  2, 
p.  8  de  Gorgone  cogitare  nolit,  Koppio  assentiri  etiam 
Gaedechensius  non  dubitavit.  In  altera  parte  Gorgo- 
neum  effictum  est  eum  capitis  ornatum  gerens,  quem 
solis  indicium  esse  Solis  imago  demonstrat  Quae 
imago  repraesentata  est  ap.  Kopp.  1.  a.  IV.  §.  657. 
p.  91  cf.  Wies.  ad  Mon.  A.  Vet.  II.  LXII.  802. 

Valde  dolendum  est,  quod  alterius  monumentorum 
lateris  inscriptio  obscurior  est,  quam  quae  hucusque 
certa  ratione  explicata  sit. 

Unum  vero  certum  esse  arbitror,  agi  de  victoria. 
Koppius  hanc  conjectura  eruit  sententiam:  „in  atra 
illa  die,  per  malum  atrata,  qui  serpens  sinuaberis  et 

qui  leo  rugies  et  qui  agnus  quiesces."  Radii  solis  or- 
namenti  causa  fere  ut  folia  capiti  impositi  sunt,  quare 
dubium  esse  nequit,  quin  angues  capitis  gorgonei  ad 
solis  tempora  et  naturam  pertineant. 

Septem  illi  angues  ad  septem  hebdomadis  dies 
referendi  sunt. 

De  solis  via  cum  anguis  lapsu  erratico  et  multi- 
plici  collata  saepius  dictum  est.  Solem  igitur  Gor- 
gonei  facie  repraesentatum  invenimus.  Ut  vero  sol 
laboribus  sese  subjicit,  ita,  quibus  illa  erant  amuleta 
sperabant  fore  ut  et  ipsi  victores  evaderent  e  vitae 
laboribus  et  Satanae  ut  Medusae  periculis. 

Quae  monumenta  cum  gemmis,  quas  antea  tractavi 
conferenda  sunt,  e  qua  comparatione  elucet,  Muenterum 
in  libro  de  veter.  Christ*  symb*  et  mon.  (vide  paginam 
in  tabul.  explic.  indicatam)  et  Morgensternium  1.  a. 
errasse,  quum  de  eis  dissentirent,  quae  Koppius  alii 
viderunt. 

Quibus  perpensis  dubium  non  relinquitur,  quin 
Gorgoneum  in  mediis  cruribus  lunulisve  effictum  ad 
solem  referendum  sit,  iter  laboriose  conficientem. 
Maxime  vero  in  certamine  orientis  et  occidentis  diei 
laborat. 

Hinc  ad  aliam  rem  proficiscendum  est.  Ad  ea 
enim  monumenta  de  quibus  modo  egi  proxime  acce- 
dunt,  quae  in  medio  zodiaco  gorgoneam  solis  faciem 
ostendant.  Ubi  quum  symbolum  illud  temporis  notio- 
nem  exprimat,  conferendum  est,  quod  Medusa  in  horo- 
logiis  solariis  et  aquariis  invenitur,  cf,  Voelk.  de  myth. 
Jap.  p.  122;  Creuz,  Symb.  III,  p.  371.  Choricii  Ga- 
zaei  "ExqtQ*  wQoXoytov  in  Boiss.  edit.  Orat.  Decl.  Fr. 
p,  151  sq.  locus  est  3;alte  corruptus",  apparet  vero  de 
Gorgonis  nece  agi  certis  temporum  momentis  a  Perseo 
perpetrata,  quae  res  illo  loco  explicatione  egeret,  nisi 

de  solis  certamine  matutino  in  horas  vel  alias  diei 
partes  translato  ageretur.  Sol  igitur  diei  partes  definit, 
quocum  conferendnm  est?  quod  per  singula  zodiaci 
signa  provehitur.  Et  Sol  et  Medusa  in  medio  zodiaco 
inveniuntur  *). 

Similitudo,  quam  inter  Medusae  et  Solis  dei  caput 
intercedere  videmus,  numo  quodam  Chabactae  confir- 
matur,  qui  inv.  ap.  Wies.  L  a.  II.  LXXII.  918.  Polia 
vel  squamae  in  quibus  caput  Medusae  clausis  oculis 
collocatum  est,  pro  radiis  habenda  esse  numo  Solensi 
verisimile  redditur.  Cf.  Panofk.  in  act.  phil.  soc.  reg. 
ber.  a.  1840,  t,  IV.  20;  Combii  vet.  pop.  et  reg.  num. 
X,  17.  In  altera  numi  parte  „aegis  Palladis,  inserto 
Medusae  capite,"  in  altera  „20AEGLN  infra  mulierem 
turritam  tauro  vectam,  retro  aquila  respieiens"  invenitur. 
De  aegide  cogitari  nequit. 

Certum  enim  est  squameum  vel  foliorum  con- 
sertorum  ornatum  alaram  instar  in  quattuor  partes 
extendi.  Cum  latis  illis  radiis  eorum  monumentorum 
conferendus  est,  quae  Wies.  1.  a.  III.  55.  918  indicavit. 
Radios  cum  Gorgoneo  conjunctos  non  lunaris  sideris 
indicium  esse  arbitror,  quod  lucem  lunarem  radiorum 
in  terram  immissorum  imagine  exprimi  posse  vix  quis- 
quam  crediderit.  Radii  illi  lati,  qui  cum  foliis  conferri 
possunt,  re  vera  eodem  spectant,  quo  usitatior  radiorum 
forma,  quibus  Gorgoneum  cingitur.  —  Solis  igitur  sym- 
bolum  cum  Venere  dea  illa  magna  minoris  Asiae  con- 
junctum  esse  censeo.  Gorgoneum  ad  solis  ardorem, 
Venerem  ad  terrae  fecunditatem  floremque  spectare  cre- 
diderim.    Alterum  metuebant,  alteram  colebant. 

Gorgoneum  radiis  vel  foliis  vel  squamis  ut  aegidi 


:)  Solis  caput  videas  in  Gorii  Gemm.  Flor.  II.  LXXXVIIL 

2* 


20 


impositum  est.  Quae  quum  pellis  eaprina  fuerit  sae- 
pissime  squamis  efficitur,  cujus  rei  certa  causa  affera- 
tur  necesse  est.  Squamosam  aegidem  aquatilem  referre 
rei  naturam  statim  elucet.  Fortasse  squamas  draconum 
imitati  sunt.  Tali  aegidi  quum  Gorgoneum  saepius 
sit  impositum  ea  in  mentem  revocat,  quae  in  floribus 
collocata  sunt.  Cf.  descr.  Rom.  urb.  II.  2.  p.  61.  Mus. 
Chiaram.  343;  Demsteri  E.  Reg.  II.  LXXII.;  quibus 
cum  monumentis  mithriacum  conferendum  est;  quod 
Starkius  descripsit,  cf.  diss.  de  duob.  mithriacis  comp. 
t.  II. ;  ubi  solem  vides  efflorescentem;  i.  e.  surgentem. 
Eodem  Gorgonea  illa  pertinere  apparet. 

Etiam  Horus  novus  sol  e  loti  plantae  aquatilis 
calyce  surgit. 

Loti  notio  solis  simillima  est.  Cf.  Goerres.  de 
mythis  As.  II.  p.  371.**  Creuzeri  symb.  alios. 

Quam  sententiam  etiam  Gorgoneo  plantis  imposito 
aut  inter  flores  collocato  expressam  esse  non  negabitur. 

Ceterum  jam  ostendam  lotum  cum  Gorgoneo  ipso 
conjunctam  esse.  Duo  enim  monumenta  inter  sese 
conferenda  sunt;  quorum  alterum  in  „Bull.  nap."  I.  V, 
alterum  in  Montfalc.  Ant.  Expl.  II.  CXXVII;  6  inve- 
nitur. 

Quae  monumenta  quisquis  inter  se  contulerit;  duas 
res  statuat  necesse  est.  Primum  enim  sequitur  eos 
qui  haec  monumenta  finxerint,  de  lunari  numine  pror- 
sus  non  cogitasse,  deinde  concedendum  est;  larvam 
typhonicam  et  gorgoneam  arcte  et  arte  inter  se  cohae- 
rere.  Loto  capitibus  imposita  vitam  u.  i.  d.  naturae 
denuo  virescere  et  efflorescere  docetur.  Quod  si  in 
aegidem  Gorgoneo  praeditam,  et  clipeum  et  corporis 
Minervae  integumentum  referimus;  concludendum  esse 
putaverim,  Boettigerum  rectissime  de  hostium  capitibus 
in  clipeis  collocatis  monuisse.    Cf,  Millini:  Descr.  des 

tomb.  de  Canosa  T.  IX.  cum  capitibus  gorgoneis  simi- 
liter  collocatis  ap.  Micalium  in :  Monum.  p.  s.  etc,  CII, 
13  et  CH,  9. 

Aegidis  natura  ad  procellas  spectat.  Quae  sen- 
tentia  quum  semper  nota  fuerit,  neque  prorsus  fugisse 
consentaneum  sit,  cur  squamarum  speciem  aegis  illa 
prae  se  ferat,  in  qua  angues  appositi  aquatilem  rei 
naturam  confirmare  videantur,  Gorgoneo  imposito  ex 
veterum  sententia  victoriam  solis  deportatam  exprimi 
concludendum  est. 

Eandem  sententiam  monumentum  quoddam  exhi- 
bet,  quod  Mich.  F.  de  Jabornegg-Altenfelsio  edidit. 
In  libro,  quo  de  Carinthiae  monumentis  ad  Romanos 
referendis  egit,  t.  CLXXXVIII,  haec  fere  vides:  In 
arcu,  quem  undae  circumdant,  caput  alatum  flammis 
ornatum  sese  subjicit.  Stellae  et  luna  additae  sunt, 
ut  et  scenam  repraesentent  et  tempus  definiant, 

Arcus  enim  Orcum  significat,  undae  maris  no- 
tionem  praebent,  e  quo  sol  eo  tempore  surgit,  quo 
stellae  et  luna  jam  jam  evanescuut.  Ut  in  hoc  monu- 
mento  undae,  ita  in  Mus.  Etr.  Greg:  II.  XCII.  4.  5 
alibi  undulata  corona  serrae  similis  Gorgonis  caput 
circumdat.  Facere  non  possum,  quin  de  aegide  simil- 
lime  fimbriata  moneam  (cf.  Wies.  1.  a,  II.  XXI.  230). 
Num  serrata  forma  monumenti  cujusdam,  quod  in  „Ant. 
d.  Bosph.  Cimm.  LXXIV"  invenitur,  idem  significet, 
iu  dubium  vocari  potest. 

Caput  vero  illud  undulata  corona  cinctum,  saeva 
et  oculorum  et  dentium  acie  praeditum,  a  solari  nu- 
mine,  quod  Mercurius  et  Minerva,  lucis  renascentis 
numina  comitantur,  e  mari  ereptum,  quo  tandem  refe- 
rendum  est  nisi  ad  solis  caput? 

Mercurium  non  viri  fortis  comitis,  sed  dei  officio 
fungi  eo  demonstratur,  quod  Perseo  simillimus  est. 

Qui  deus  quum  in  vasis  imagine,  quam  Gerhardus 
repraesentavit  (vide  „A.  V.  II.  LXXXIX.  4"),  bastam 
teneat  in  duas  angues  desinentem,  quale  symbolum  et 
Mercurio  et  simili  quadam  specie  Plutoni  attribuatur, 
quis  est  quin  Perseum  cum  utroque  deo  naturae  simi- 
litudine  cohaerere  censeat?  Quum  Mercurius,  qui  diem 
aperiat  et  occludat,  Perseum  in  certamine  cum  Gor- 
gone  instituendo  adjuvet,  Polydectes  sive  Pluto  eum  in 
Medusam  interficiendam  mittat,  Minerva  denique  lucis 
diurnae  victricis  dea,  cujus  oculorum  acies  solis  lumine 
refulgeat,  et  ipsa  Gorgonem  interfecisse  feratur,  certa- 
men  mane  factum  sit ,  symbolum  vero  illud  tempore 
matutino  usurpari  possit  necesse  est. 

Qua  ratione  caduceus  ad  Medusam  spectet  gemmis 
nonnullis  adhibitis  explicatius  ostendam, 

Prae  ceteris  cf.  „Prodromum  iconicum  sculptilium 
gemmarum  Basilidiani ,  Amuletici  atque  Talismanni 
generis  de  Museo  Antonii  Capello  Senatoris  Veneti. 
Ven.  1702.  ed.,  t.  XXXIX.  Duas  alas  vides  infra 
conjunctas  supra  extensas,  ut  avem  videre  crederes 
alas  expandentem.  De  mediis  alis  caduceus  erectus 
est.  Caduceum  effictum  esse  tab.  49  musei  Grimaniani 
et  Gorii  gemm,  astr.  I.  CXXIII  demonstratur, 

In  monumento  cassellano,  quod  in  Museo  Capellii 
invenitur,  caduceus  terrae  vel  mundi  globum  sustinet, 
cui  aquila  insidet. 

Aquila  celeritatem  fulmineam  indicat,  qua  cadu- 
ceus  lucifer  ex  alis  sese  expandentibus  globum  in 
altum  rapit.  Artifex  necesse  est  de  solis  globo  cogita- 
verit,  quo  totus  mundus  illustretur,  quare  in  sinistra 
parte  stellam,  in  dextra  lunulam  apposuit,  quae  sidera 
solis  ortu  evanescunt. 

In  disco  manubriato  musei  Grimaniani  undae  indi- 
catae  sunt,  supra  duo  comua  copiae,  in  dextram  et 

sinistram  vergentia,  ex  quibus  ubi  conjunguntur  cadu- 
ceus  surgit,  alatum  mundi  vel  solis  globum  tollens. 
Quoniam  totum  monmentum  singulis  partibus  cassellano 
respondet,  quum  aquilae  locum  alae  teneant;  expansa- 
rum  alarum  cornua  copiae,  caduceum  etiam  ornatiorem 
idem  significare  sequitur  atque  in  monumento  cassel- 
lano.  Quae  res  etiam  in  Gorii  gemmam  cadit.  Forma 
caducei  differt;  alae  enim  monumenti  Grimm.  in  globo 
collocatae  ,  apud  Gorium  in  caduceum  translatae 
sunt?  quae  res  caducei  specie  explicatur,  quum  fere 
hastae  vel  sceptri  sit,  circum  quod  ut  circum  Aescu- 
lapii  baculum  anguis  sese  subjicit.  Mundus  vel  sol 
ovo  (u.  i,  d.  mundano)  indicatus  est,  quod  duo  angues 
eadem  ratione  circumdant,  ut  leonis  solaris  caput  in 
monumento  fere  mithriaco  musei  berolinensis ,  quod 
Lajardus  in  libr.  de  cypr.  conscr.  VII.  6.  edidit. 
Eadem  res  in  monumento  aegyptiaco  vel  res  aegyp- 
tiacas  repraesentante  conspicitur  in  prima  pag.  alt.  vol. 
operis  Goerresiani  nec  non  in  numo  Carthaginiensium 
Mus.  Hunter4,  op.  Combiani  t.  IX,  n.  19  alibi. 

Quibus  monumentis  inter  se  collatis  dubium  non 
relinquitur,  quin  caduceus  pro  se  lucifera  habendus  sit. 

Idem  eo  monumento  demonstratur,  in  quo  caduceus 
Medusae  caput  sustinet,  cf,  Montfalc.  V.  CLXVIII. 
Quibus  expositis  eo  redeamus  unde  defleximus.  Apud 
omnes  igitur  constat  qua  ratione  Graeci  a  vero  non 
aberrantes,  sed  profecti  modo  hastam,  modo  sagittam, 
modo  fulmen  trisulcum  ad  notionem  caducei  exco- 
lendam  adhibuerint.  Simpliciorem  caducei  formam, 
quae  etiam  apud  Etruscos  invenitur,  ad  Orientis  reli- 
giones  artemque  referre  non  dubito. 

Aemilius  Braunius  furcam  Plutonis  simillimam 
speciem  praebere  rectissime  monuit  (vide  „ann."  IX. 
p.  274).  Deus  solaris,  quum  Plutonis  symbolum  teneat, 

eadem  ratione  illud  gerere  putandus  est  atque  Mercu- 
rius,  cui  Apollo  idem  symbolum  dat,  ut  nubes  matu- 
tinas  dispellat  Perseus  et  galeam  et  falcem  et  cibi- 
sin  reddit :  Quod  etiam  de  caduceo  statuendum  esse 
opinor. 

Mercurius  vero  ubique  caduceum  portat,  quo  gra- 
vissima  pars  naturae  ejus  contineatur,  quoniam  quum 
lucis  tum  omnium  rerum  mutationem  efficit. 

Quibus  quum  de  Mercurii  et  Persei  natura  satis 
dictum  sit,  monumento  illo  berolinensi  adhibito  perga- 
mus.  Capiti  igitur  leonis  in  ceteris  monumentis  mun- 
dum  et  globum,  denique  Gorgoneum  respondere  vidi- 
mus.  Leonis  caput  et  Gorgoneum  ejusdem  rei  sym- 
bola  aut  eandem  aut  simillimam  originem  habere 
ostendam. 

Capita  leonina  et  gorgonea  inter  se  similia  esse 
hisce  monumentis  inter  se  collatis  concedetur:  Mon. 
Matth.  II.  XVI.  1;  Wies.  1.  a.  II.  LXXII.  901;  Leve- 
zow,  de  Med.  t.  II,  13—17;  Desc.  urb.  Eom.  II.  2, 
p.  27  sq.  Cf.  Zoegae  diss.  a.  192,  Welck.  ib.  p.  412; 
denique  Mithrae  (Aeonis)  statuas. 

Sunt  qui  Gorgonis  faciem  nihil  fuisse  arbitrentur 
nisi  humanam  arte  deturbatam;  cf.  C.  O.  Muell.  scr. 
min.  II.  p.  669. 

Constat  vero  apud  omnes,  quo  recentiora  monu- 
menta  sint,  eo  pulchriora  fieri ;  quo  vero  longius  quae- 
stione  recedimus,  Gorgonea  plus  plus  accipere  vide- 
mus,  quae  animalium  sunt,  maxime  leonis  et  apri. 
Leo  et  aper  in  veterum  religionibus  ea  sunt  animalia, 
quae  ab  solaribus  deis  vincantur.  Utriusque  rei  exem- 
pla  in  Herculis  rebus  gestis  inveniuntur.  Utrumque 
animal  per  aliquantum  temporis  spatium  saevire,  etiam 
solem  devorare  tectius  dicebatur.  Quae  opiniones  ad 
Asiam  referuntur. 

Atque  quoniam  Persei  et  Medusae  mythos  ex 
Oriente  in  Graeciam  translatos  esse  alio  loco  diligen- 
tius  demonstraturus  sum,  ibidem  primas  Medusae  ima- 
gines  natas  esse  mihi  conjiciendum  est.  De  Aegyp- 
tiorum  monumentis  quae  huc  pertinant  supra  expo- 
situm  est. 

In  monumentis  asiaticis  Hercules  eodem  modo 
Gorgonem  devincit  atque  Perseus.  Cf.  Rad.  Roch.  de 
Herc.  Ass.  t.  V,  7.  8.  11.  17.  18.,  VI,  3.  4.  9.  10; 
C.  O.  Muell.  scr.  min.  cum  Mon,  Vet.  A.  I.  LIX,  298 
nec  non  cum  vol.  II.  n.  1852.  libri,  qui  inscribitur 
„a  Catalogue  of  the  Greek  and  Etruscan  Vases  in  the 
Brit.  Mus  *)" 

Hercules  ipse  capite  gorgoneo  praeditus  in  monu- 
mento  quodam  conspicitur,  quod  primus  Abekenius 
descripsit  (vide  ann.  XI.  p.  227  sq.)  Quaestionem 
denuo  suscepit  Rad.  Rochettus  1,  a.  p.  364  sq.  Ratio- 
nes  physicas,  quae  hac  imagine  gorgonea  indicatae  et 


*)  Haec  est  descriptio :  On  the  top,  in  relief,  a  Gorgon,  hol- 
ding  up,  on  either  side ,  a  lion  by  the  fore  paw  ;  she  is  moving 
to  the  left,  but  looks  to  the  front;  her  long  hair  falls  down  her 
shoulders ;  she  wears  a  chiton  reaching  to  the  knees  and  girt  at 
the  waist,  the  lions  are  standing  on  their  hind  legs  and  flying 
back  their  heads  ;  the  sides  of  the  vase  are  fluted.  Magna  Grae- 
cia.  (Dur.  Nr.  1369).  Quum  Hercules  aOTQOxirav  vocetur,  conf. 
Zoegae  diss.  tab.  I.  Mithrae  chlamydem  stellatam  et  vas.  coll.? 
quam  attuli,  vol.  I.  244:  the  head  of  Medusa  in  relief,  radiated 
and  encircled  with  crescents  and  globules ;  the  whole  within  four 
hatched  concentric  circles.  Vulci.  cf.  Gerh.  scr,  min.  I.  p.  357.  4. 
Contra  Junoni  victoriae  de  solis  numinibus  deportatae  signum  (cf. 
Tertull.  d.  cor.  7)  ea  fere  ratione  scabelli  instar  est ,  qua  coeli 
nocturni  dea  solio  solis  occidentis  radiis  inaurato  quodammodo  in- 
sidit,  de  qua  re  conf.  Wies.  Mon.  A.  V.  II.  v.  65,  Creuz.  Symb. 
III.  p.  229  ann.  5. 

repraesentatae  sunt,  alio  loco  accuratius  exponam.  Hoc 
loco  paucis  rem  attingo.  Sol  igitur  solis  animalibus 
confectis  infestam  suae  ipsius  naturae  partem  continet 
et  coercet.  Cf.  Ott.  Jahn.  in  ann.  a.  1851.  p.  167  sq. 
et  Aemil.  Braunium  ibid.  p.  215—224. 

Omnia  numina,  quae  ad  lucem  pertineant,  duplici 
vi  ac  natura  praedita  sint  necesse  est.  Quodsi  eam 
rationem  consideramus,  qua  res  cum  numinibus  cohae- 
reant,  duplicem  mythorum  causam  et  naturam  esse 
invenimus.  Aut  una  eademque  res  duorum  numinum 
notiones  praebet,  aut  uni  numini  duae  vel  plures  res 
diversae  ita  attribuuntur,  ut  altera  alteram  excipiat. 
Quae  rerum  mutatio  saepissime  certaminis  imagine 
exprimitur.  Solis  et  Minervae  certamina  in  mari  vel 
lacu  fieri  credebantur. 

Ea  quae  in  mari  fiunt  Neptuno  cordi  sunt,  quare 
cum  Medusa  rem  habuisse  dicitur.  De  qua  re  agatur 
spero  fore  ut  mox  intelligatur.  Sol  priusquam  oriatur 
sub  maris  aequore  latet:  radiis  ut  venusta  coma  quum 
effulgere  incipit,  coelum  et  mare  coloribus  et  candidis 
et  rutilis  ornantur,  priusquam  pugna  illa  committatur, 
qua  grande  Medusae  caput  e  mari  eripitur.  De  quo 
capite  sanguinis  guttae  destillant,  e  quibus  monstra 
nascuntur.  (Conf.  Aesch,  Choeph.  vs,  585  sq.  una  cum 
schoL)  Tantum  facinus  gravissimi  certaminis  speciem 
praebeat  necesse  est  In  quo  certamine  solis  natura 
saevissima  est.  Ut  vero  deorum  est  natura  ita  arte 
finguntur.  Quare  luctanti  soli  torva  facies  attribuenda 
erai  Cum  se  ipso  solem  in  ortu  decertare  videmus; 
idem  in  anni  temporum  decursu  fieri  videtur. 

Solis  luctantis  i.  e.  ardentissimi  imago  leo  est,  quo 
saeviente  omnia,  quae  florent,  infracta  pereunt  et  u,  i.  d. 
in  Orcum  immittuntur,  quam  rem  a  Graecis  eo  exprimi 
solere,  quod  in  lapides  verti  dicuntur,  alio  loco  com- 

pluribus  mythis  adhibitis  ostendam.  Hoc  loco  paucis 
sententiam  meam  comprobo. 

Orcus  Tartarus  vocatur,  quod  nomen  quum  ono- 
matopoeticum  quod  vocant  esse  appareat,  loci  illius 
naturam  viresque  significare  verisimile  est.  TaQxaQtCeiv 
est:  gelu  torpentem  tremere.  TctQzaQog  vel  xaQxaQa 
igitur  locum  significat,  quo  gelu  torpent.  Gelu  est 
xQVog,  xQvoeig  gelidus  et  terribilis.  Cf.  II.  IX.  vs,  2 
cum  V.  vs.  740,  T&QtaQa  ita  describuntur  (cf.  Prell. 
1.  a  I.  p.  51  sq.)  ut  Gorgonum  sedes  (cf.  Ovid.  met. 
1.  IV.  vs.  772  sq.);  cf.  carm.  theogn.  vs.  956  sq. ,  510 
ed.  Welck.  Lapis  quum  fiat  quicunque  in  Medusae 
conspectum  venit ,  in  Orcum  intrare  putandus  est. 
Quam  Medusam  quum  Perseus  devicisse  feratur,  Orcum 
ejusque  custodem  superare  creditur,  Haec  opinio  eo 
ni  fallor  confirmari  visa  est,  quod  tempus  matutinum, 
quo  sol  in  eo  est  ut  oriatur,  satis  frigidum  vel  gelidum 
esse  senserunt.  Sol  adversus  victori  candido  ita  oppo- 
nitur,  ut  ardoris  saevissimi  causa  infernalis  naturae 
esse  dicatur. 

Orci  custode  vel  terroribus  depulsis  solis  deus 
Plutonis  ditioni  sese  eripit.  De  qua  re  accuratius  agere 
non  licet. 

Restat  ut  de  specie  et  forma  Medusae  quae  non- 
dum  tetigi  disseram.  Alas  ad  mentis  concitationem 
plerumque  quidem  referendas  esse  censeo,  rictum,  buc- 
cas,  dentes,  linguam  exsertam  ad  voracitatem  animalis, 
de  qua  cum  igni  conferendum  est.  (Cf.  Ov.  Met, 
VIII,  8.  30,  SiL  Ital.  IV,  687,  Plin.  H.  N.  II,  107  in.) 
Cornua  Medusae  aut  bacchica  sunt  aut  solis  insignia 
(cf.  Baehr.  symb.  mos.  I,  474). 

Angues  aut  terroris  injiciendi  aut  marinae  notionis 
causa  additi  sunt.  Unusquisque  intelligit,  quid  de 
oculorum  acie  et  de  coma  judicandum  sit.  Barba 

flammea  est.  Quod  attinet  ad  „X&Q<xs  JfataSs"  (vide 
Apoll.  Bibl.  II,  3.  4.  2)  audias,  quae  Wolframus  de 
Eschenbach  de  sole  fingit: 

sine  kldwen 
durh  die  wolken  sint  geslagen, 
er  stiget  uf  mit  grozer  kraft. 

Medusae  capitis  imagines  Asianis  deberi  eis  mo- 
numentis  verisimile  redditur,  quae  Rochettum  collegisse 
monui.  Cf.  monumentum  assyrium  in  „Greece?  picto- 
rial,  descriptive  and  historical"  by  Christ.  Wordsworth, 
p.  11  et  quae  sunt  similia;  maxime  Lancii  libr.  de 
symb,  arab.  t.  IV.  (prae  ceteris  2) ,  quocum  cf.  „Mon. 
d.  J."  1848.  (IV.)  t.  LVIII.  De  Typhonis  larva  alio 
loco  accuratius  dicam.  Cum  pugna  illa  selinuntia  (cf. 
Wies.  1.  a.  I.  V.  25)  cf.  A.  H.  Layardi  libri  quem  in- 
scripsit:  „Niniveh  und  seine  Ueberreste",  fig.  28  *). 

Quibus  in  monumentis,  quum  solis  luctantis  imago 
mascula  sit,  quaeritur  cur  Graeci  femininum  genus 
praetulerint.  Ne  quis  credat  Graecis  in  mentem  ve- 
nisse,  quod  in  minoris  Asiae  religionibus  deus  mas- 
culus  solaris  cum  dea  frugum  procreatrice  in  unam 
notionem  confluxit.  Generis  causa  Scyllam,  Sphingem, 
Hecatem ;  Harpyias ,  S  irenas ,  Praxidicas  conferendas 
esse  duco. 


*)  Haec  sunt  ejus  verba :  Ein  Monument  von  Xanthos  ver- 
dient,  wegen  seiner  Verbindung  von  persischer  und  assyrischer 
Kunst-  und  Religionsemblemen  ganz  besondere  Beachtung.  Ich 
meine  das  Fragment  eines  Grabes  im  Brit.  Museum  (das  Fragment 
eines  lykischen  Monumentes),  auf  dem  eine  Figur  dargestellt  ist, 
die  mit  einem  auf  den  Hinterfiissen  stehenden  Lowen  ringt  und 
ihn  durchsticht.  In  der  Behandlung  ist  diese  Sculptur  deshalb, 
weil  man  auf  in  Assyrien  gefundenen  Monumenten  und  Cylindern 
identische  Darstellungen  gefunden  hat,  so  eigenthiimlich  assyrisch 
dass  iiber  ihren  Ursprung  kein  Zweifel  stattfinden  kann. 

Gorgonem  illum  masculum,  cujus  mentio  in  Hyg. 
fab.  p.  7  ed.  Munck.  et  ibid.  fab.  CLI  fit,  de  Gorgo- 
num  nomine  fictum  esse  conjicio. 


Restat  ut  paucis  «  repetam ,  quae  hucusque  expo- 
sita  sunt. 

A  numis  igitur  Populoniae  profectus  postquam 
Rhodiorum  adhibui,  in  Etruriam  reversus  Gorgonea  ex 
Oriente  eo  venisse  verisimillimum  esse  statui,  id  qnod 
per  Siciliam  factum  esse  posse  triquetri  natura  ostendi, 
quae  res  et  ad  eam  rationem  considerandam  duxit, 
qua  Gorgoneum  zodiacis  et  temporum  indicibus  appo- 
situm  est?  et  eam  qua  cum  aegide  et  floribus,  deinde 
cum  mari  et  inferis  cohaereat.  Quoniam  de  sole 
oriente  cogitandum  esse  apparet,  Persei  naturam  cum 
Mercurii  breviter  contuli.  Utriusque  dei  symbolum  cum 
globo  mundano,  solari,  capite  gorgoneo  et  leonino 
eadem  ratione  conjungi  demonstravi.  Herculis  imagi- 
nibus  adhibitis  quid  inter  graecos  et  orientales  mythos 
qui  ad  Gorgonem  spectent,  intercedat,  postremum  de 
genere  Medusae  paucis  exposui. 

